Source: http://www.bihon.ro/handbalistii-isi-incep-meciurile-de-verificare/1607375
Timestamp: 2016-10-28 14:01:19+00:00

Document:
Handbaliştii îşi încep meciurile de verificare - BIHON
CSM Oradea Handbaliştii îşi încep meciurile de verificare
Handbaliştii îşi încep meciurile de verificare	De	Gavril Nutiu	la 13. ianuarie 2016 15:38	Orădenii au încheiat turul cu cinci victorii	- © FOTO: CSM ORADEA
Lotul divizionarei A de handbal masculin CSM Oradea efectuează zilnic antrenamente la Arena „Antonio Alexe”, pregătindu-se pentru returul sezonului. „Am avut o perioadă bună de pregătire fizică în cantonamentul de la Stâna de Vale, iar acum efectuăm antrenamente de reacomodare cu mingea şi cu efortul specific”, a afirmat antrenorul Sebastian Tudor.
Echipa orădeană şi-a alcătuit un program de meciuri de verificare. Prima partidă amicală va avea loc vineri, când CSM Oradea va juca în deplasare cu echipa de Ligă Naţională Poli Timişoara.
În continuare, orădenii vor lua parte la un puternic turneu, la Sighişoara, alături de CSM Ploieşti, CSM Bacău şi HCM Sighişoara.
CSM Ploieşti face parte din Liga Naţională şi are în lot doi dintre cei mai buni jucători din sezoanele trecute ale echipei orădene – fraţii Răzvan şi Alexandru Farcaş. CSM Bacău se află pe locul 3 în Seria A a Diviziei A, fiind urmaşa renumitei Ştiinţa Bacău, echipă care a retrogradat din cauza problemelor financiare.
La 28 ianuarie, CSM Oradea va primi pe teren propriu vizita formaţiei Academia de Handbal Minaur Baia Mare, iar a doua zi va juca în compania celor de la U Cluj-Napoca, ambele fiind colege de serie cu echipa noastră.
Cele două meciuri vor avea loc la Arena „Antonio Alexe”, cu începere de la orele 16:00. Startul în retur se va da la 7 februarie, când formaţia orădeană va primi vizita liderei din Seria B, HCM Făgăraş.
Două schimbări în lot
Lotul de jucători a rămas în general acelaşi cu cel din tur, cu mici modificări. Stelian Babici s-a transferat la o echipă din divizia secundă a Norvegiei, iar în lotul său a fost legitimat un alt coordonator de joc, Marian Clipea, de la Atletico Alexandria, în vârstă de 21 de ani.
CSM Oradea a mai adus un tânăr portar, Alexandru Coman, de la Potaissa Turda, în vârstă de 19 ani. S-a renunţat în schimb la portarul Adrian Gale.
Lotul pentru retur cuprinde următorii jucători: Dragoş Nedelcu, George Duma, Alexandru Coman – portari; Angelo Svoboda, Andrei Păuna, Cosmin Oşvat – extreme stânga; Răzvan Niţu, Elvis Acsinia, Alin Drăgan – interi stânga; Marian Clipea, Răzvan Radu – coordonatori de joc; Devid Munea, Szilágyi Edward – interi dreapta; Cătălin Crăciun, Steiner Zsolt – pivoţi.
„Sperăm să continuăm şi în retur rezultatele bune de la finele turului, când am obţinut cinci victorii consecutive. Ne va fi mai greu în primele două etape din retur, când vom avera doi jucători de bază suspendaţi pentru cartonaşe roşii – Acsinia şi Niţu. În condiţiile lotului restrâns pe care îl deţinem, aceste absenţe pot fi decisive”, a declarat antrenorul Sebastian Tudor.
Taguri: antrenamente zilnice, handbal masculin, meciuri de verificare, turneu	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM